

ШКОЛСКИ ПЛАН РАДА НАСТАВНИКА

ЗА ОСМИ РАЗРЕД

ШКОЛСКА 2022/2026. ГОДИНА

ПРЕДМЕТ:

*Српски језик*

Годишњи фонд часова: 136

За обраду новог градива: 77

За друге типове часова: 59



**Циљ** наставе српског језика јесте да се осигура да сви ученици стекну базичну jeзичку писменост и да напредују ка реализацији одговарајућих Стандарда образовних постигнућа,да се оспособе да решавају проблеме и задатке у новим и непознатим ситуацијама, да изразе и образложе своје мишљење и дискутују са другима, развију мотивисаност за учење и заинтересованост за предметне садржаје, као и да овладају основним законитостима српског књижевног језика, на којем ће се усмено и писмено правилно изражавати, да упознају,доживе и оспособе се да тумаче одабрана књижевна дела, позоришна, филмска и другауметничка остварења из српске и светске баштине.

**Задаци** наставе српског језика:  
– стварање разноврсних могућности да кроз различите садржаје и облике рада током наставе српског језика сврха, циљеви и задаци образовања, као и циљеви наставе српског језика буду у пуној мери реализовани.  
– развијање љубави према матерњем језику и потребе да се он негује и унапређује  
– описмењавање ученика на темељима ортоепских и ортографских стандарда српског књижевног језика,  
– поступно и систематично упознавање граматике и правописа српског језика  
– упознавање језичких појава и појмова, овладавање нормативном граматиком и стилским могућностима српског језика ,  
– оспособљавање за успешно служење књижевним језиком у различитим видовима његове усмене и писмене употребе и у различитим комуникационим ситуацијама (улога говорника, слушаоца, саговорника и читаоца),  
– развијање осећања за аутентичне естетске вредности у књижевној уметности,  
– развијање смисла и способности за правилно, течно, економично и уверљиво усмено и писмено изражавање, богаћење речника, језичког и стилског израза  
– увежбавање и усавршавање гласног читања (правилног, логичког и изражајног) и читања у себи (доживљајног, усмереног, истраживачког),  
– оспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова,  
– упознавање, читање и тумачење популарних и информативних текстова из илустрованих енциклопедија и часописа за децу,  
– поступно, систематично и доследно оспособљавање ученика за логичко схватање и критичко процењивање прочитаног текста,  
– развијање потребе за књигом, способности да се њоме самостално служе као извором сазнања; навикавање на самостално коришћење библиотеке (одељењске, школске, месне), поступно овладавање начином вођења дневника о прочитаним књигама,  
– поступно и систематично оспособљавање ученика за доживљавање и вредновање сценских остварења (позориште, филм),  
– усвајање основних теоријских и функционалних појмова из књижевности, позоришне и филмске уметности,  
– упознавање, развијање, чување и поштовање властитог националног и културног идентитета на делима српске књижевности, позоришне и филмске уметности, као и других уметничких остварења,  
– развијање поштовања према културној баштини и потребе да се она негује и унапређује,  
– навикавање на редовно праћење и критичко процењивање емисија за децу на радију и телевизији,  
– подстицање ученика на самостално језичко, литерарно и сценско стваралаштво  
– подстицање, неговање и вредновање ученичких ваннаставних активности (литерарна, језичка, рецитаторска, драмска, новинарска секција и др.)  
– васпитавање ученика за живот и рад у духу хуманизма, истинољубивости, солидарности и других моралних вредности,  
– развијање патриотизма и васпитавање у духу мира, културних односа и сарадње међу људима.

Оперативни задаци:

– систематизација и проширивање знања о врстама речи и граматичким, категоријама променљивих речи о значењу и употреби падежа, о врстама глагола  
– систематизација и проширивање знања реченичним члановима,  
– напоредни односи међу реченичним члановима,  
– појам синтагме и састав именичке синтагме,  
– појам актива и пасива,  
– систем независних предикатских реченица,  
– напоредни односи међу независним предикатским реченицама у оквиру   
– комуникативне реченице  
– конгруенција,  
– разликовање кратких акцената и реченични акценат,  
– основни појмови о старословенском језику,  
– осамостаљивање за анализу лирских, епских и драмских дела,   
– усвајање књижевних и функционалних појмова према захтевима програма,  
– излагање (експозиција), опис и приповедање,  
– технички и сугестивни опис, техничко и сугестивно приповедање,  
– рад на некњижевном тексту,  
– информативно читање и упућивање ученика у читање „с оловком у руци” (подвлачење, обележавање, записивање).

Уџбеници за реализацију програма:

* Зорица Несторовић, Златко Грушановић, Речи мудрости, Читанка за осми разред основне школе*,* Клет, Београд, 2017.
* Весна Ломпар, Српски језик,Граматика за осми разред основне школе,Клет, Београд, 2017.
* Зорица Несторовић, Златко Грушановић, Весна Ломпар,Српски језик, Радна свеска *уз уџбенички комплет српског језика за осми разред основне школе*, Клет, Београд, 2017.
* Књиге лирске, епске и драмске поезије предвиђене програмом за 8. разред; допунски избор и научнопопуларни и информативни текстови.

Литература за реализацију програма:

* Зорица Несторовић, Златко Грушановић, Речи мудрости, Читанка за осми разред основне школе*,* Клет, Београд, 2017.
* Весна Ломпар, Српски језик,Граматика за осми разред основне школе,Клет, Београд, 2017.
* Зорица Несторовић, Златко Грушановић, Весна Ломпар,Српски језик, Радна свеска *уз уџбенички комплет српског језика за осми разред основне школе*, Клет, Београд, 2017М. Николић: *Методика наставе српског језика и књижевности*, Завод за уuбенике и наставна средства, Београд, 2006.
* П. Илић: *Методика наставе српског језика и књижевности*, Прометеј, Нови Сад, 1991.
* С. Маринковић: *Методика креативне наставе српског језика и књижевности*, Креативни центар, Београд, 2003.
* М. Андрић: *Наставно проучавање народног песништва*, Завод за уџбенике и наставна средства, Београд, 1997.
* Живојин Станојчић, Љубомир Поповић: *Граматика српског језика*, Завод за уџбенике, Београд, 2008.
* М. Пешикан, Ј. Јерковић, М. Пижурица: *Правопис српскога језика*, Матица српска, Завод за уџбенике, Београд, 2009.
* И. Тартаља: *Теорија књижевности*, Завод за уџбенике, Београд, 2008.
* Р. Пешић, Н. Милошевић-Ђорђевић: *Народна књижевност*, Требник, Београд, 1997.
* *Речник књижевних термина*, уредник Д. Живковић, Нолит, Београд, 1992
* В. Јанковић: *Митови и* *легенде*, СКЗ, Београд 2006.
* П. Булат, В. Чајкановић: *Митолошке речник,* СКЗ, Београд 2007.
* М. Николић: *Стилске вежбе,* Просветни преглед, Београд, 2000.

Начин остваривања програма:

**Тумачење текста**  
Оспособљавање ученика за што самосталнији приступ књижевном тексту: истраживање одређених вредности са становишта уоченог проблема, доказивање утисака и тврдњи, запажања и закључака подацима из текста.  
Тумачење епских дела: уочавање узрочно-последичних веза поетских мотива и њихове функције (логичко и естетско условљавање сваке појединости).  
Уочавање одлика фабуле (миран и динамичан ток радње) и композиције (увод, заплет, врхунац, расплет – без књижевнотеоријских дефиниција).Однос сижеа и фабуле. Уоквирена фабула. Увођење ученика у потпунију анализу ликова (дијалог, унутрашњи монолог, физичке и карактерне особине, поступци), тематике (тематска грађа, главна тема; друге теме), мотива и песничких слика (психичка стања, драматичне ситуације, атмосфера, пејзажи). Тумачење идејног слоја текста.  
Упућивање ученика у друштвено-историјску условљеност уметничког дела и однос писца према друштвеној стварности.   
Анализа лирских дела: упућивање ученика у анализу мотива (међусобни однос и повезивање, удруживање у поетске слике). Уочавање међусобне условљености исказаних осећања, поетске слике, песничког језика и стила и тумачење песничких порука.   
Проучавање драмских дела: упућивање ученика у анализу битних одлика драмских дела (дијалог, монолог, ремарке, драмска радња, ликови); сличности и разлике у односу на лирска и епска дела.

**Читање**  
Усавршавање изражајног читања у складу са природом уметничког и неуметничког текста; вођење ученика у самосталном припремању за изражајно читање проучавањем обрађеног и необрађеног уметничког текста (условљеност ритма и темпа, јачине гласа, логичких и психолошких пауза, реченичног акцента).Читање и казивање по улогама.

**Основни облици усменог и писменог изражавања**  
Подела текстова (и облика изражавања) према основној сврси: излагање (експозиција), опис (дескрипција) и приповедање (нарација) као три од пет главних врста текстова. Технички опис (давање објективних обавештења о томе како нешто изгледа) и сугестивни опис (у уметничком делу). Техничка нарација (упутства, објашњења како нешто функционише) и сугестивна нарација (у уметничком делу).  
*Експозиција*: писање обавештења из текућег школског живота; најава догађаја; интервју.  
*Технички и сугестивни опис*: описивање неког предмета/објекта из околине, из ентеријера и екстеријера (по сопственом избору) – најпре објективно (технички опис), а затим изражавајући сопствене утиске (сугестивни опис). Бирање појединости у зависности од сврхе описа. Опис лика из околине или књижевног дела – технички или сугестивни опис (по избору), уз вођење рачуна о стилским вредностима описивања.  
*Техничка нарација*: сачињавање упутства за обављање неког посла (по сопственом избору).   
*Писање* честитке, позивнице, захвалнице, и-мејл порука.  
*Препричавање текста* са променом редоследа догађаја (ретроспектива) – по самостално сачињеном плану. Увежбавање сажетог препричавања уз замењивање граматичког лица (у првом и трећем лицу).  
*Причање* о стварном или измишљеном догађају уз коришћење приповедања, описивања и дијалога. Анализа одабраних текстова у којима преовлађује говор ликова ради бољег схватања дијалога као облика казивања, преиначавање управног говора у неуправни.

**Усмена и писмена вежбања**  
*Вежбе на некњижевном тексту*: проналажење и издвајање основних информација у тексту. Повезивање информација и идеја изнетих у тексту. Извођење закључка заснованог на тексту. Проналажење, издвајање и упоређивање информација из два краћа текста или више њих.  
Сажимање текста. Писање резиме (сажетка).  
Развијање флексибилне брзине читања у себи у зависности од текста.Увођење ученика у информативно читање ради налажења одређених информација (у уџбеницима других предмета, у новинским чланцима, у књизи из лектире, у дописима, огласима, обавештењима и сл.) и упућивање ученика у читање с оловком у руци (подвлачење, обележавање, записивање и друго).  
*Синтаксичке вежбе*: вежбе у употреби различитих падежа (предлошко-падежних конструкција) за исто значење (падежна синонимија). Вежбе у употреби одговарајућих падежних облика (с обзиром на различите дијалекатске основе). Отклањање грешака у конгруенцији.  
*Лексичке вежбе*: исказивање особина предмета (у оквиру описивања), односно исказивање радњи (у оквиру приповедања) одговарајућим придевима и прилозима, односно глаголима. Коришћење стилски неутралних и експресивних речи. Коришћење речника српског језика.  
*Читање и разумевање нелинеарних елемената текста*: легенде, табеле.   
Осам домаћих писмених задатака и њихова анализа на часу.  
Четири школска писмена задатка, писана ћирилицом (један час за израду и два часа за анализу задатака и писање побољшане верзије састава).

Корелација са другим предметима:

Историја,географија, ликовна култура, музичка култура, народна традиција, информатика

Активности наставника:

Планирање и припремање, организовање, реализовање, презентовање, избор садржаја, метода, техника, наставних објеката и средстава, израда дидактичког материјала, израда power point презентација, подстицање и усмеравање ученика, осмишљена помоћ ученику, преношење информација, развијање индивидуалних способности ученика, вредновање ученичких постигнућа у свим облицима активности, упућивање ученика на самостално проналажење информација, вредновање и самовредновање рада и континуирано повезивање знања о језику и са непосредном говорном праксом.

Активности ученика:

Посматрање, слушање, усвајање, приповедање, описивање, читање усклађено са природом различитих текстуалних жанрова, писање различитих облика текстова, изражајно казивање и рецитовање, коришћење различитих извора информација, рад на тексту, стварање, презентовање, израда паноа и power point презентација.

ГЛОБАЛНИ ПЛАН РАДА-СРПСКИ ЈЕЗИК

|  |  |  |  |  |  |
| --- | --- | --- | --- | --- | --- |
| **Meсец** | **Наставна тема** | **Књижевност** | **Језик, ортоепија и правопис** | **Језичка култура** | **Број часова по месецима** |
| IX  X | МИСЛИТИ НА НЕКОГ, ТО ЈЕ ВЕЋ ЉУБАВ | IX 8  X 7 | 8  3 | 1  7 | 17  17 |
| XI | ПЕВАЧ ПРИЧА | XI 8 | 5 | 1 | 14 |
| XII | ДАР РЕЧИ | XII 5 | 8 | 6 | 19 |
| I  II | СРБИЈА ЈЕ ВЕЛИКА ТАЈНА | I 2  II 5 | 5  10 | 1  1 | 8  16 |
| III | ТРАГОМ РЕЧИ | III 9 | 6 | 5 | 20 |
| IV | КО ТО ТАМО ИГРА? | IV 6 | 4 | 1 | 11 |
| V | МОЖДА СПАВА СА ОЧИМА ИЗВАН СВАКОГ ЗЛА | V 6 | 4 | 5 | 15 |
|  | УКУПНО | 56 | 53 | 28 | 136 |

|  |  |  |  |  |  |  |
| --- | --- | --- | --- | --- | --- | --- |
| **Meсец** | **Наставна тема** | **Обрада** | **Утврђивање** | **Систематизација** | **Други типови увежбавања, обнављања и утврђивања** | **Укупно** |
| IX  X | МИСЛИТИ НА НЕКОГ, ТО ЈЕ ВЕЋ ЉУБАВ | 1 9 | 6 | 2 | 7 | 34 |
| XI | ПЕВАЧ ПРИЧА | 11 | 2 | / | 1 | 14 |
| XII | ДАР РЕЧИ | 10 | 3 | 1 | 5 | 19 |
| I  II | СРБИЈА ЈЕ ВЕЛИКА ТАЈНА | 15 | 6 | 1 | 2 | 24 |
| III | ТРАГОМ РЕЧИ | 13 | 3 | / | 4 | 20 |
| IV | КО ТО ТАМО ИГРА? | 8 | 2 | 1 | / | 11 |
| V | МОЖДА СПАВА СА ОЧИМА ИЗВАН СВАКОГ ЗЛА | 5 | 6 | 2 | 2 | 15 |
|  | УКУПНО | 81 | 28 | 7 | 21 | 136 |

ОЦЕЊИВАЊЕ И ПРАЋЕЊЕ НАПРЕДОВАЊА

ОСНОВНИ НИВО – разуме текст који чита наглас и у себи, уме да одреди сврху текста, разликује основне делове текста и књиге, проналази и издваја основне информације из текста, препознаје цитат, разликује у тексту битно од небитног, изводи закључак заснован на једноставнијем тексту, зна и користи оба писма, саставља разумљиву, граматички исправну реченицу, уме да организује текст у смисаоне целине, уме да преприча текст, примењује правописну норму, одређује место акцента у једноставним примерима, препознаје врсте речи, зна основне граматичке категорије променљивих речи, препознаје синтаксичке јединице, разликује основне врсте независних реченица, правилно употребљава падеже, препознаје основне лексичке односе, препознаје различита зналења вишезначних речи које се употребљавају у контексту свакодневне комуникације, тазликује типове књижевног стваралаштва, препознаје врсте стиха, препознаје облике казивања, препознаје постојање стилсских фигура, уочава битне елементе у тексту ( мотив, тема, фабула, време, место радње, лик), способан је за естетски доживљај дела.

СРЕДЊИ НИВО – чита текст користећи различите стратегије читања, разликује све делове текста и књиге, разликује чињеницу од коментара, саставља вест, реферат, извештај, пише резиме краћег текста, зна правописну норму, одређује место акцента, зна основна правила акценатске норме, препознаје врсте и подврсте речи, препознаје подврсте синтаксичких јединица, препознаје главна значења падежа у синтагми и реченици, препознаје и разликује стилске фигуре, одређује мотиве, идеје, композицију, форму, карактеристике лика и њихову међусобну повезаност, разликује облике казивања, уочава разлике између препричавања и анализе дела, уме да води дневник о прочитаним књигама.

НАПРЕДНИ НИВО- проналази, издваја и упоређује информације из два дужа текста сложеније структуре, издваја кључне речи и резимира текст, издваја из текста аргументе у прилог некој тези или аргументе против ње, организује текст у логичне и правилно распоређене пасусе, саставља аргументовани текст, пише резиме дужег текста, зна и доследно примењује правописну норму, познаје подврсте речи, познаје и именује подврсте синтаксичких јединица, познаје главна значења падежа, разликује аутора дела од лирског субјекта и приповедача у делу, проналази и именује стилске фигуре, одређује функцију стилских фигура у таксту, изражава свој став о делу и аргументовано га образлаже.

|  |  |  |
| --- | --- | --- |
| **Ред. бр.** | **Наставна тема** | **Стандарди** |
| 1. | **МИСЛИТИ НА НЕКОГ, ТО ЈЕ ВЕЋ ЉУБАВ** | CJ.1.4.2. разликује типове књижевног стваралаштва (усмена и ауторска књижевност); CJ.1.3.17. разликује појмове књижевног и народног језика; зна основне податке о развоју књижевног језика код Срба (од почетака до данас); CJ.1.3.21. разуме важност књижевног језика за живот заједнице и за лични развој; CJ.2.2.1. саставља експозиторни, наративни и дескриптивни текст, који је јединствен, кохерентан и унутар себе повезан; CJ.2.2.5. зна правописну норму и примењује је у већини случајева; CJ.3.2.2. саставља аргументативни текст; CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, метафора, контраст); CJ.2.1.5. проналази, издваја и упоређује информације из два краћа текста или више њих (према датим критеријумима); CJ.3.1.3. издваја из текста аргументе у прилог некој тези (ставу) или аргументе против ње; изводи закључке засноване на сложенијем тексту. |
| 2. | **ПЕВАЧ ПРИЧА** | CJ.1.3.6. препознаје синтаксичке јединице (реч, синтагму, предикатску реченицу и комуникативну реченицу); CJ.3.4.5. одређује и именује врсту стиха и строфе; CJ.2.1.1. чита текст користећи различите стратегије читања: „летимично читање” (ради брзог налажења одређених информација); читање „с оловком у руци” (ради учења, ради извршавања различитих задатака, ради решавања проблема); читање ради уживања; CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, метафора, контраст); CJ.2.4.1. повезује дело из обавезне лектире са временом у којем је настало и са временом које се узима за оквир приповедања; CJ.2.4.2. повезује наслов дела из обавезне лектире и род, врсту и лик из дела; препознаје род и врсту књижевноуметничког дела на основу одломака, ликова, карактеристичних ситуација; CJ.3.3.5. познаје и именује подврсте синтаксичких јединица (врсте синтагми, независних и зависних предикатских реченица); CJ.2.3.5. препознаје подврсте синтаксичких јединица (врсте синтагми, независних и зависних предикатских реченица); CJ.3.4.3. разликује аутора дела од лирског субјекта и приповедача у делу; CJ.1.4.1. повезује наслове прочитаних књижевних дела (предвиђених програмима од V до VIII разреда) са именима аутора |
| 3. | **ДАР РЕЧИ** | CJ.1.3.6. препознаје синтаксичке јединице (реч, синтагму, предикатску реченицу и комуникативну реченицу); CJ.3.4.5. одређује и именује врсту стиха и строфе; CJ.2.1.1. чита текст користећи различите стратегије читања: „летимично читање” (ради брзог налажења одређених информација); читање „с оловком у руци” (ради учења, ради извршавања различитих задатака, ради решавања проблема); читање ради уживања; CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, метафора, контраст); CJ.2.4.1. повезује дело из обавезне лектире са временом у којем је настало и са временом које се узима за оквир приповедања; CJ.2.4.2. повезује наслов дела из обавезне лектире и род, врсту и лик из дела; препознаје род и врсту књижевноуметничког дела на основу одломака, ликова, карактеристичних ситуација; CJ.3.3.5. познаје и именује подврсте синтаксичких јединица (врсте синтагми, независних и зависних предикатских реченица); CJ.2.3.5. препознаје подврсте синтаксичких јединица (врсте синтагми, независних и зависних предикатских реченица); CJ.3.4.3. разликује аутора дела од лирског субјекта и приповедача у делу; CJ.1.4.1. повезује наслове прочитаних књижевних дела (предвиђених програмима од V до VIII разреда) са именима аутора тих дела; CJ.1.4.2. разликује типове књижевног стваралаштва (усмена и ауторска књижевност). |
| 4. | **СРБИЈА ЈЕ ВЕЛИКА ТАЈНА** | CJ.1.4.2. разликује типове књижевног стваралаштва (усмена и ауторска књижевност); CJ.1.3.17. разликује појмове књижевног и народног језика; зна основне податке о развоју књижевног језика код Срба (од почетака до данас); CJ.1.3.21. разуме важност књижевног језика за живот заједнице и за лични развој; CJ.2.2.1. саставља експозиторни, наративни и дескриптивни текст, који је јединствен, кохерентан и унутар себе повезан; CJ.2.2.5. зна правописну норму и примењује је у већини случајева; CJ.3.2.2. саставља аргументативни текст; CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, метафора, контраст); CJ.2.1.5. проналази, издваја и упоређује информације из два краћа текста или више њих (према датим критеријумима); CJ.3.1.3. издваја из текста аргументе у прилог некој тези (ставу) или аргументе против ње; изводи закључке засноване на сложенијем тексту. |
| 5. | **ТРАГОМ РЕЧИ** | CJ.1.2.2. саставља разумљиву, граматички исправну реченицу; CJ.2.2.1. саставља експозиторни, наративни и дескриптивни текст, који је јединствен, кохерентан и унутар себе повезан; CJ.3.2.1. организује текст у логичне и правилно распоређене пасусе; одређује прикладан наслов тексту и поднаслове деловима текста; CJ.2.3.5. препознаје подврсте синтаксичких јединица (врсте синтагми, независних и зависних предикатских реченица); CJ.1.4.5. препознаје различите облике казивања у књижевноуметничком тексту: нарација, дескрипција, дијалог и монолог; CJ.1.4.7. уочава битне елементе књижевноуметничког текста: мотив, тему, фабулу, време и место радње, лик... CJ.1.3.8. одређује реченичне и синтагматске чланове у типичним (школским) примерима; CJ.3.4.2. издваја основне одлике књижевних родова и врста у конкретном тексту; CJ.3.3.5. познаје и именује подврсте синтаксичких јединица (врсте синтагми, независних и зависних предикатских реченица). |
| 6. | **КО ТО ТАМО ИГРА?** | CJ.1.3.6. препознаје синтаксичке јединице (реч, синтагму, предикатску реченицу и комуникативну реченицу); CJ.3.4.5. одређује и именује врсту стиха и строфе; CJ.2.1.1. чита текст користећи различите стратегије читања: „летимично читање” (ради брзог налажења одређених информација); читање „с оловком у руци” (ради учења, ради извршавања различитих задатака, ради решавања проблема); читање ради уживања; CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, метафора, контраст); CJ.2.4.1. повезује дело из обавезне лектире са временом у којем је настало и са временом које се узима за оквир приповедања; CJ.2.4.2. повезује наслов дела из обавезне лектире и род, врсту и лик из дела; препознаје род и врсту књижевноуметничког дела на основу одломака, ликова, карактеристичних ситуација; CJ.3.3.5. познаје и именује подврсте синтаксичких јединица (врсте синтагми, независних и зависних предикатских реченица); CJ.2.3.5. препознаје подврсте синтаксичких јединица (врсте синтагми, независних и зависних предикатских реченица); CJ.3.4.3. разликује аутора дела од лирског субјекта и приповедача у делу; CJ.1.4.1. повезује наслове прочитаних књижевних дела (предвиђених програмима од V до VIII разреда) са именима аутора тих дела; CJ.1.4.2. разликује типове књижевног стваралаштва (усмена и ауторска књижевност). |
| 7. | **МОЖДА СПАВА СА ОЧИМА ИЗВАН СВАКОГ ЗЛА** | CJ.1.4.2. разликује типове књижевног стваралаштва (усмена и ауторска књижевност); CJ.1.3.17. разликује појмове књижевног и народног језика; зна основне податке о развоју књижевног језика код Срба (од почетака до данас); CJ.1.3.21. разуме важност књижевног језика за живот заједнице и за лични развој; CJ.2.2.1. саставља експозиторни, наративни и дескриптивни текст, који је јединствен, кохерентан и унутар себе повезан; CJ.2.2.5. зна правописну норму и примењује је у већини случајева; CJ.3.2.2. саставља аргументативни текст; CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, метафора, контраст); CJ.2.1.5. проналази, издваја и упоређује информације из два краћа текста или више њих (према датим критеријумима); CJ.3.1.3. издваја из текста аргументе у прилог некој тези (ставу) или аргументе против ње; изводи закључке засноване на сложенијем тексту. |